บอร์ดธปท.แต่งตั้งรองผู้ว่าการคนใหม่
บอร์ดธปท.มีมติเลื่อนตำแหน่งให้ “ฤชุกร สิริโยธิน” ขึ้นเป็นรองผู้ว่าการคนใหม่ มีผลบังคับใช้ 1 ต.ค. 2559
29 มิ.ย. 2559

บอร์ดธปท.มีมติเลื่อนตำแหน่งให้ “ฤชุกร สิริโยธิน” ขึ้นเป็นรองผู้ว่าการคนใหม่ มีผลบังคับใช้ 1 ต.ค. 2559
เมื่อวันที่ 29 มิ.ย. คณะกรรมการธนาคารแห่งประเทศไทย (บอร์ด ธปท.) มีการประชุมเรื่องการแต่งตั้งผู้บริหารใหม่ ในตำแหน่ง รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) ที่จะมาทำหน้าที่ดูแลธนาคารพาณิชย์ ธนาคารเฉพาะกิจขอรัฐ รวมไปถึงผู้ประกอบการในธุรกิจการเงินที่มิใช่สถาบันการเงิน (นันแบงก์) แทนนางทองอุไร ลิ้มปิติ รองผู้ว่าการ ด้านเสถียรภาพสถาบันการเงินคนปัจจุบัน ที่จะเกษียณอายุในวันที่ 30 ก.ย.2559 นี้
นายสาทร โตโพธิ์ไทย เลขานุการ บอร์ด ธปท. เปิดเผยว่า ที่ประชุมบอร์ด ธปท. วันนี้คณะกรรมการฯ ได้มีมติแต่งตั้งให้ นางฤชุกร สิริโยธิน ซึ่งปัจจุบันเป็น ผู้ช่วยผู้ว่าการ สายนโยบายสถาบันการเงิน ขึ้นเป็น รองผู้ว่าการ ด้านเสถียรภาพสถาบันการเงิน เพื่อทดแทนนางตำแหน่งที่ว่างลง จากการที่ นางทองอุไร ที่จะเกษียณอายุ โดยให้มีผลตั้งแต่วันที่ 1 ต.ค. 2559 เป็นต้นไป